时间:2016-08-14 22:59:06 来源:德宏团结报
Damang No San
Mungkan prat pra galai shai nga
Moi na zon nga pra nga n mai sai
Labau jo ai lit hpe gun hpai ra
Laika hpaji chye ai masha ngau tam
Laika hpaji chye ai masha gata
Ganing di mungkan hpe sharing
Myu sha hpe sharin shapan pon ba shakut sana rai
Oh...
Jinghpo Wunpong myu ni a shingra maka hpe myit yu saga
Jinghpo Wunpong myu ni mungkan madang ndep nga
Ru yak jamjau let ningsin hta no hkom
Ya Jinghpo Wunpong myu sha ni hpe laika hpaji sharin shagui ga
laika hpaji n chye yang kaga myu ni a mayam tai ra ai nga
Kaga myu ni a mayam sha go gadai n tai ga ngu
Laika hpaji amyu hpan lo lo chye mungkan ga lam n dam
Tinang amyu a laika hpe grau tsora ra
Tinang amyu ni a laika hpe n chye yang
Kaga amyu ni e tsun jahpoi yu gaji kau ai hkrum
Laika hpaji hparat lo chye kungzet ai amyu tai
Mungkan ga na bo sumhpa hpe lokadat hpungtang hpaji hte maram sumru
Ya daini
Anhte Jinghpo Wunpong myu sha ni laika hpaji nan chye ra sai lu
laika hpaji hte nan mungkan hpe shingjong
Myu sha ni a kungzet la ai atsam mungkan hpe madun
Bai nna Jinghpo Wunpong myu sha ni a hpaji hparat maka
Htunghking ningli magup sumhpa yong mungkan hta pya
Madun dan lu na go laika hpaji shong chye ra nga ai
Laika hpaji chye yang she mungkan shong lam de
Sa na lam hku ai
Dai nrai yang lam n hku ai
Laika hpaji n chye yang n mai ai ngu ai hpe
Anhte jinghpo Wunpong myu sha ni yong chye nga ga.
zho_Hans twi_Latn kac_Latn kac_Latn kac_Latn kac_Latn kac_Latn kac_Latn kac_Latn ace_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn hau_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn